**FIRONAN’NY TOETRY NY ANDRO MANDRITRA NY HERINANDRON’NY 20 HATRAMIN’NY 26 FEBROARY 2017**

***Tsy misy ahiana ny fiforonan’ny rivodoza sy ny orambe ary ny onja sy ny fisamboaravoaran’ny ranomasina anatin’ny dimy andro misesy.***

Ny tsioka avy Avaratra andrefana no manjaka eto Madagasikara hatramin’ny Alarobia 22 Febroary ho avy izao. Hahazo vahana tsikelikely ny alizay tsy marin-toerana manomboka ny alakamisy any amin’ny tapany avaratra.

Noho izany, novinavinaina ny fisian’ny oram-baratra ato anatin’ny telo andro, saika manerana ny Nosy. Manomboka ny alakamisy kosa, haka endrika tandrifindrahona ny orana amin’ny faritra afovoany atsinanana vokatry ny tsioka alizay sy ny hamandoana entiny. Ho maina ny andro amin’ny afovoantany ny tontolo andro, fa kosa mety hahazo orana tandrifindrahona avy any andrefana ny alina. Tsara ny manamarika fa mikisaka miandalana any Andrefana sy Atsimon’ny nosy ny rahona mitondra oram-baratra.

Mananika hatramin’ny 37°C ny ambony indrindra any Atsimo andrefan’ny Madagasikara. Ny afovoantany mety hahitana mihoatra ny 30°C amin’ity herinandro ity. Ny sisa, hiakatra miandalana ankoatry ny ILANY ANDREFANA tsy hiova firy noho ny fisian’ny orana.

Manentana antsika hatrany ny METEO MADAGASIKARA hiara-hikajy ny RANO amin’izao fahavaratra izao :

* Rehefa AVY NY ORANA, TATAZO NY RANO : tombony : mihena ny fahatondrahana any amin’ny faritra iva, mihena ny tahan’ny fihotsahan’ny tany, mahazo rano ny ao an-tokatrano.
* Rehefa iny MAINA SY MAFANA INY NY ANDRO, AFAFAZO NY RANO :Ireo rano avy nampiasaina, ohatra nanasana lamba, lovia, nisasana, nanasana legioma, voankazo, esorina ny potik’hanina sy ny fakofako, ariana anaty fanariam-pako, ny rano kosa afafy an-tokontany mba hientona. Tombony : mihamando ny atmosfera, midina ny maripana ka mampahazo aina, fehiny, tomombana ny fahasalamana.

Mirary herinandro mahafinaritra ho an’ny rehetra.